ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት 'ንህዝቢ ወኪለ እየ ናብ ቤት-ምኽሪ ኣትየ'፡ ወይዘሮ ያየሽ ተስፋሁነይ 7 ጥቅምቲ 2020 ምንጪ ስእሊ, YAYESH ብቕድሚ ትማሊ ባይቶ ተወከልቲ ህዝብን ባይቶ ፌዴሬሽንን ሻድሻይ ዓመት ናይ ስራሕ ጊዜ ብወግዒ ጸምቢሎም። ወከልቲ ክልል ትግራይ ድማ ኣብቲ ናይ መኽፈቲ ስነ-ስርዓት ኣኼባ ንከይሳተፉ ብህወሓት ተኒጊርዎም። ኣባል ባይቶ ወከልቲ ህዝቢ ወይዝሮ ያየሽ ተስፋሁነይ ግን "ንህዝቢ ወኪለ እየ ናብ ቤት-ምኽሪ ኣትየ" ብምባል ንበይና ተሳቲፋ። ቢቢሲ ትግርኛ ንወይዘሮ ያየሽ ተስፋሁነይ ኣዘራሪቡዋ ኣሎ - ምሉእ ቃለ መሕትት ይስዕብ። ቢቢሲ፡ ህወሓት፡ ኣብቲ ትማሊ ዝነበረ መኽፈቲ ጉባኤ ባይቶ ወከልቲ ህዝብን ፌደሬሽንን፡ ወከልቲ ትግራይ ከይኸዱ ኣጊደ'የ ምባሉ ይፍለጥ። ብዛዕባ እዚ መዓስ ሰሚዕኺ?
